# ROMÂNIA

**JUDEŢUL CLUJ**

**CONSILIUL JUDEŢEAN**

**PREȘEDINTE**

**D I S P O Z I Ţ I A nr. 551**

**din 03 decembrie 2019**

privind constituirea Comisiei de recepţie la terminarea lucrărilor aferente obiectivului de investiții*„lucrări de casare și desființare imobile în vederea eliberării amplasamentului pentru obiectivul „Spital Clinic Regional de Urgență Cluj”*.

Președintele Consiliului Judeţean Cluj,

Analizând referatul nr. 43153/03.12.2019 întocmit de către Direcția Urbanism și Amenajarea Teritoriului, privind constituirea Comisiei de recepţie la terminarea lucrărilor de construcții aferente investiției aferente obiectivului de investiții*„lucrări de casare și desființare imobile în vederea eliberării amplasamentului pentru obiectivul „Spital Clinic Regional de Urgență Cluj”*.

În conformitate cu prevederile:

* art. 191 alin. (1) lit. f) din Ordonanţa de Urgenţă a Guvernului nr. 57/2019 *privind Codul Administrativ*;
* art. 2 alin. (1), art. 9 lit. i), art. 17, art. 22, art. 27 și art. 28 din Legea nr. 10/1995 *privind calitatea în construcţii*, republicată, cu modificările şi completările ulterioare;
* Anexa 2 – Definirea unor termeni de specialitate utilizați în cuprinsul legii, *recepția lucrărilor* din Legea nr. 50/1991 *privind autorizarea executării lucrărilor de construcţii,* republicată, cu modificările şi completările ulterioare;
* art. 3 alin. (1) lit. a) și art. 9-23 din Regulamentul privind recepția construcțiilor, aprobat prin Hotărârea Guvernului nr. 273/1994,cu modificările şi completările ulterioare;
* art. 75 lit. c) pct. 1 din Normele metodologice *de aplicare a Legii nr. 50/1991 privind autorizarea executării lucrărilor de construcţii, aprobat prin Ordinul M.D.R.L nr. 839/2009*, cu modificările şi completările ulterioare,

În temeiul competențelor stabilite prin art. 196 alin. (1) lit. b) din Ordonanţa de Urgenţă a Guvernului nr. 57/2019 privind *Codul Administrativ;*

**DISPUNE:**

**Art. 1.** Se constituie Comisia de recepţie la terminarea lucrăriloraferente obiectivului de investiții *„lucrări de casare și desființare imobile în vederea eliberării amplasamentului pentru obiectivul „Spital Clinic Regional de Urgență Cluj”*, în următoarea componența nominală:

1. dl. Tiberiu-Cristian Argintaru – reprezentant desemnat de către investitor - președinte al comisiei
2. dl. Alexandru Lădariu – reprezentant desemnat de către autoritatea administraţiei publice competente care a emis autorizaţia de desființare – membru în comisie
3. dl. Călin Zetea – reprezentant desemnat de către Inspectoratul de Stat în Construcţii – membru în comisie
4. dl. Ovidiu Butilcă – consilier în cadrul Direcției de urbanism și amenajarea teritoriului - membru în comisie
5. dna. Raluca Hațegan – consilier în cadrul Direcției de urbanism și amenajarea teritoriului - membru în comisie

**Art. 2** Cu ducerea la îndeplinire a prezentei dispoziții se încredințează comisia numită la art. 1, care va îndeplini atribuțiile cuprinse în legislația aplicabilă în domeniul efectuării recepției la terminarea lucrărilor.

Art. 3 Prezenta dispoziție se comunică prin intermediul secretarului județului, în termenul prevăzut de lege, persoanelor nominalizate la art. 1, Direcției Urbanism și Amenajarea Teritoriului precum şi Prefectului Județului Cluj şi se aduce la cunoștință publică prin afișare pe pagina de internet „www.cjcluj.ro”.

|  |  |  |
| --- | --- | --- |
| **PREŞEDINTE,****Alin Tişe** |  | **CONTRASEMNEAZĂ,****SECRETAR AL JUDEŢULUI****Simona Gaci** |